U-I-236/07
Natisni
Opravilna št.:
U-I-236/07
Datum odločitve:
6. 2. 2008
ECLI:
ECLI:SI:USRS:2008:U.I.236.07
Akt:
Zakon o varnosti cestnega prometa (Uradni list RS, št. 133/06 – ur. p. b.) (ZVCP), 1. odst. 233. čl.
Izrek:
Pobuda za oceno ustavnosti prvega odstavka 233. člena Zakona o varnosti cestnega prometa (Uradni list RS, št. 133/06 – ur. p. b.) se zavrže.
Evidenčni stavek:
Ker pobudnik ni izkazal pravnega interesa za vložitev pobude, jo je Ustavno sodišče zavrglo.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Branko Repič, Videm pri Ptuju
Datum vloge:
24. 8. 2007
Vrsta odločitve:
sklep
Vrsta rešitve:
zavrženje
Dokument:
US27962
Dokument v PDF obliki:
U-I-236-07.pdf
105 KB
Prenesite datoteko
U-I-236/07-4
6. 2. 2008
SKLEP
Ustavno sodišče je v postopku za preizkus pobude Branka Repiča, Videm pri Ptuju, na seji 6. februarja 2008
sklenilo:
Pobuda za oceno ustavnosti prvega odstavka 233. člena Zakona o varnosti cestnega prometa (Uradni list RS, št. 133/06 – ur. p. b.) se zavrže.
Obrazložitev
1. Pobudnik je vložil pobudo za oceno ustavnosti 235. člena Zakona o varnosti cestnega prometa (v nadaljevanju ZVCP-1), vendar iz vsebine njegovih navedb izhaja, da dejansko izpodbija prvi odstavek 233. člena ZVCP-1. Ta določba ureja odgovornost lastnika vozila za prekršek. Meni, da je izpodbijana določba v neskladju z Ustavo, ker krši pravico obdolženca, da ni dolžan izpovedati zoper sebe ali svoje bližnje.
2. Po prvem odstavku 24. člena Zakona o Ustavnem sodišču (Uradni list RS, št. 64/07 – ur. p. b. – v nadaljevanju ZUstS) mora tisti, ki vloži pobudo za začetek postopka, izkazati svoj pravni interes. Ta je podan, če predpis, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj (drugi odstavek 24. člena ZUstS). Po ustaljeni ustavnosodni presoji mora biti pravni interes neposreden in konkreten, morebitna ugoditev predlogu pa mora privesti do izboljšanja pobudnikovega pravnega položaja.
3. Pravni interes pobudnika za začetek postopka za oceno ustavnosti izpodbijane določbe ZVCP-1 je temeljil na hkrati vloženi ustavni pritožbi. Z njo je pobudnik izpodbijal sodbo Okrajnega sodišča na Ptuju, izdano v postopku o prekršku. Ustavno pritožbo je senat Ustavnega sodišča s sklepom št. Up-2822/07 z dne 17. 9. 2007 zavrgel, ker je pritožnik ni dopolnil v skladu s pozivom. Zato morebitna ugoditev pobudi ne bi izboljšala pobudnikovega pravnega položaja. Ker pobudnik ni izkazal pravnega interesa za vložitev pobude, je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnice in sodniki dr. Zvonko Fišer, mag. Marta Klampfer, mag. Marija Krisper Kramberger, mag. Miroslav Mozetič, dr. Ciril Ribičič in dr. Mirjam Škrk. Sklep je sprejelo soglasno.
Jože Tratnik
Predsednik